SUMMER SCHOOL
Cultural Trauma: theoretical perspectives, empirical evidence, somatic responses - CuTrau2017

Σας προσκαλούμε στο 1ο Θερινό Σχολείο με τίτλο «Cultural Trauma: theoretical perspectives, empirical evidence, somatic responses - CuTrau2017» που διοργανώνει το Τμήμα Κοινωνιολογίας του Πανεπιστημίου Αιγαίου στο Μόλυβο της Λέσβου, από 1 Ιουλίου έως 8 Ιουλίου 2017. 

Το θερινό σχολείο συγκεντρώνει επιστήμονες, ερευνητές, καλλιτέχνες, και στελέχη οργανώσεων ανθρωπιστικής βοήθειας, για να προσφέρει μια ολοκληρωμένη, και σύντομη, εκπαιδευτική εμπειρία «ανάλυσης και ευαισθητοποίησης» για όσους ενδιαφέρονται για το θέμα τόσο ακαδημαϊκά και επαγγελματικά ακόμη και βιωματικά. Το Πολιτισμικό Τραύμα είναι μια κατάσταση που εμφανίζεται όταν τα μέλη μιας συλλογικότητας αισθάνονται ότι έχουν βιώσει ένα φρικτό γεγονός που αφήνει ανεξίτηλα σημάδια πάνω στην ομαδική τους συνείδηση, σφραγίζοντας τις αναμνήσεις τους για πάντα και αλλάζοντας την ταυτότητά τους με θεμελιώδη και αμετάκλητο τρόπο. Βάσει αυτού του θεμελιακού ορισμού, το Θερινό Σχολείο συμβάλλει στην ανάπτυξη του θέματος με τέσσερις τρόπους. Πρώτον, φέρνει στο προσκήνιο θέματα όπως η μνήμη στην νεωτερικότητα, το ηθικό τραύμα και η μετάνοια, η αμφιθυμία της «υπερηφάνειας και ντροπής», η λύτρωση ως αφήγηση, η πολιτική εξουσία και η διαμόρφωση της μνήμης, και η διαδικασία από το ατομικό στο συλλογικό τραύμα. Δεύτερον, εμπλουτίζει την ανάλυση συγκεκριμένων περιπτώσεων πολιτισμικού τραύματος που σχετίζονται με την πρόσφατη ιστορία της Βοσνίας, της Τσεχικής Δημοκρατίας, της Ελλάδας, της Ιρλανδίας, των ΗΠΑ, και της Συρίας. Τρίτον, συμπεριλαμβάνει το Δημιουργικό Δράμα ως μία σωματική εμπειρία αναστοχασμού και μετατροπής του πολιτισμικού τραύματος σε γεγονός συλλογικής ενδυνάμωσης. Τέταρτον, φέρνει σε επαφή τους σπουδαστές του θερινού σχολείου με πρόσφυγες μετατρέποντας το Πολιτισμικό Τραύμα σε ένα βιωματικό έργο για την οικοδόμηση γεφυρών μεταξύ διαφορετικών πολιτισμών και θρησκειών.

Τα μαθήματα και οι δράσεις του Θερινού Σχολείου διεξάγονται στα αγγλικά.
[bookmark: _GoBack]Οι Έλληνες σπουδαστές που δεν νοιώθουν έτοιμοι να συγγράψουν την απαιτούμενη Έκθεση στα αγγλικά, έχουν τη δυνατότητα να την συγγράψουν στα ελληνικά, αν επιλέξουν ως επιβλέποντα καθηγητή έναν Έλληνα διδάσκοντα.
Για τις αιτήσεις που θα υποβληθούν μέχρι και τις 15 Απριλίου 2017 
παρέχονται μειωμένα δίδακτρα.
Αίτηση Εγγραφής: 
https://summer-schools.aegean.gr/CuTrau2017/Application-Form
Περισσότερες πληροφορίες παρέχονται στην ηλεκτρονική διεύθυνση: 
https://summer-schools.aegean.gr/CuTrau2017


